Správa o vývoji dlhov v rezorte zdravotníctva k 31. 12. 2007

V nadväznosti na prijaté stabilizačné, systémové a sieťové opatrenia bola uznesením vlády SR      č. 476/V z 11.6.2003 ministrovi zdravotníctva uložená úloha pravidelne polročne predkladať na rokovanie vlády informáciu o vývoji dlhu v rezorte zdravotníctva.
Vývoj dlhu je sledovaný cez zmenu záväzkov po lehote splatnosti. Materiál sa zaoberá vývojom dlhu v štyroch rovinách:
•	vývoj záväzkov po lehote splatnosti v zdravotníckych zariadeniach v pôsobnosti Ministerstva zdravotníctva SR (ďalej ZZ v pôsobnosti MZ SR)
•	záväzky po lehote splatnosti zdravotníckych zariadení, ktoré boli v zmysle zákona č. 578/2004 Z. z. pretransformované na akciové spoločnosti
•	vývoj záväzkov po lehote splatnosti v zdravotníckych zariadeniach delimitovaných na obce a vyššie územné celky  v zmysle zákona č. 416/2001 Z. z. a transformovaných na neziskové organizácie podľa zákona č. 13/2002 Z. z.
•	vývoj záväzkov po lehote splatnosti v zdravotných poisťovniach 
Správa je spracovávaná z podkladov jednotlivých zdravotníckych zariadení a z výkazov zdravotných poisťovní. 

Tab č. 1:  Prehľad vývoja záväzkov po lehote splatnosti (istina) v rezorte zdravotníctva |
údaje sú uvádzané kumulatívne od 1.1.2005 | | | | v mil. Sk
Zdravotnícke zariadenia | k 31.12. 2005 | k 30.6.2006 | k 31.12. 2006 | k 30.6. 2007 | k 31.12.2007
- v pôsobnosti MZ SR | 2 033 | 2 887 | 4 435 | 5 155 | 5 842
- transformované na akciové spoločnosti | x | 15 | 14 | 21 | 6
- delimitované na obce a VÚC a transformované na neziskové organizácie | 2 384 | 2 342 | 2 275 | 2 094 | 2 154
Zdravotné poisťovne | 1 217 | 279 | 97 | 22 | 72
Dlh spolu | 5 634 | 5 523 | 6 821 | 7 292 | 8 074
 bez starého dlhu do obdobia 31.12.2004

Medziročný nárast dlhu v rezorte zdravotníctva v roku 2007 bol 1 253 mil. Sk. Predstavuje to priemerný mesačný rast 104 mil. Sk. Prehľad medziročného vývoja dlhu v rezorte zdravotníctva uvádzame v nasledujúcej  tabuľke.

Tab. č. 2: Prehľad medziročného vývoja záväzkov po lehote splatnosti (istina) v rezorte zdravotníctva
Zdravotnícke zariadenia | vývoj dlhu |
| porovnanie r. 2006 k r. 2005 v mil. Sk | porovnanie r. 2007 k r. 2006 v mil. Sk |
- v pôsobnosti MZ SR | +2 402 | +1 407 |
- transformované na akciové spoločnosti | +14 | -8 |
- delimitované na obce a VÚC a transformované na neziskové organizácie | -109 | -121 |
Zdravotné poisťovne | -1 120 | -25 |
Medziročný  vývoj dlhu  spolu | +1 187 | +1 253 |

1. Dlh v ZZ v pôsobnosti MZ SR

ZZ v pôsobnosti MZ SR majú stav dlhu – istiny (záväzky po lehote splatnosti)  k 31.12.2007 kumulatívne vo výške 5,842 mld. Sk. 
Najvyšší podiel má dlh voči dodávateľom liekov - až 55,4 %, dlh voči sieťovým dodávateľom, t. j. dodávateľom plynu, vody a energií je 8,4 % , dlh voči investičným dodávateľom je 5,9 %, dlh voči ostatným dodávateľom je 11,5 %, dlh voči ostatným zdravotníckym zariadeniam tvorí 2,1 % a dlh voči zdravotným poisťovniam je 1,7 % z celkového dlhu. Dlh voči Sociálnej poisťovni tvorí 15,0 % z celkového dlhu. 

Percentuálny podiel dlhu znázorňuje graf č. 1: 

Pre komplexnosť uvádzame informáciu, že v rámci metodiky predkladania a sledovania vývoja dlhu v rezorte zdravotníctva sa v  materiáloch predkladaných na rokovania vlády SR pred rokom 2007 nesledoval dlh ZZ v pôsobnosti MZ SR do 31.12.2004 (ďalej len „starý dlh“). Za predchádzajúceho vedenia v rezorte zdravotníctva bol vydaný pokyn na sledovanie dlhu od dátumu 1.1.2005.  Tento dátum sa uvádzal ako počiatočný stav „nula“ s tým, že starý dlh bude v plnom rozsahu vyriešený spoločnosťou Veriteľ, a. s.. Ako je vidieť z tabuľky č. 3, k realizácii tohto zámeru neprišlo v celom rozsahu a u ZZ v pôsobnosti MZ SR z tohto obdobia zostali nevyrovnané záväzky. Spoločnosť Veriteľ, a. s. v roku 2006 ukončila svoju činnosť a do konca roku 2006 bol použitý likvidačný zostatok spoločnosti Veriteľ, a. s. v zmysle uznesenia vlády č. 575 z 21. júna 2006. V priebehu decembra 2006 boli použité ostatné finančné prostriedky z likvidačného zostatku spoločnosti Veriteľ, a. s. vo výške 468,5 mil. Sk na úhradu starého dlhu. Znamená to, že  ku koncu roku 2006 sa pôvodný starý dlh znížil na sumu 312, 5 mil. Sk. ZZ v pôsobnosti MZ SR z vlastných prevádzkových prostriedkov splatili ďalších 197,5 mil. Sk, čím sa starý dlh znížil na sumu 115 mil. Sk (stav k 31.12.2006).
V priebehu prvého polroku 2007 ZZ v pôsobnosti MZ SR postupne znížili starý dlh o ďalších 40 mil. Sk z vlastných prevádzkových prostriedkov a v priebehu druhého polroku 2007 znova o ďalších 21 mil. Sk. V súčasnosti zdravotnícke zariadenia evidujú ešte 54 mil. Sk starého dlhu.

Tab. 3:	Prehľad starého dlhu vrátane dlhu vykazovaného podľa metodiky za ZZ v pôsobnosti MZ SR
| | | | | v mil. | Sk
Prehľad dlhu | 31.12. 2004 | k 31.12. 2005 | k 30.6. 2006 | k 31.12. 2006 | k 30.6. 2007 | k 31.12. 2007
zadlženosť nevykazovaná podľa metodiky z predchádzajúceho obdobia – STARÝ DLH | 781 | 781 | 781 | 115 | 75 | 54
vykazovaná zadlženosť za ZZ v pôsobnosti MZ SR (súčasť doteraz predkladaných informácií na vládu SR) podľa doteraz používanej metodiky | x | 2 033 | 2 887 | 4 435 | 5 155 | 5 842
Spolu | 781 | 2 814 | 3 668 | 4 550 | 5 230 | 5 896

Významné faktory, ktoré ovplyvňovali, resp. ovplyvňujú zadlženosť zdravotníckych zariadení, patria:
•	nárast miezd,
•	objekty, v ktorých pôsobia  zdravotnícke zariadenia sú zastarané, technologicky nevyhovujúce a v mnohých prípadoch v havarijnom stave. Vo väčšine zdravotníckych zariadení ide o dispozičné riešenia formou pavilónových objektov, ktoré sú takmer 50-ročné a do ktorých sa v predchádzajúcom období neinvestovalo. Z pohľadu energetického hospodárstva sú v zásadnom rozpore s hospodárnosťou a efektívnosťou,
•	nárast cien energií, pohonných hmôt,
•	ide o „koncové“ zariadenia, ktoré poskytujú ústavnú zdravotnú starostlivosť s prevahou finančne náročných výkonov, ktoré neboli adekvátne hradené zdravotnými poisťovňami,
•	zvýšené finančné výdavky súvisiace s exekúciami, súdnymi spormi.
Ďalším z faktorov, ktoré negatívne ovplyvnili stav zadlženosti, boli rozhodnutia prijaté predchádzajúcim vedením ministerstva v rokoch 2005 a 2006 o vykonaní investičných akcií bez finančného krytia, napr. vo FNsP Bratislava boli systémom vnútornej aj vonkajšej kontroly zistené rozsiahle závažné nedostatky v oblasti obstarávania investícií a išlo o nekryté investície vo výške cca 300 mil. Sk. 
Vo vzťahu k záväzkom po lehote splatnosti voči Sociálnej poisťovni  sa uskutočnilo v priebehu roka 2007 niekoľko pracovných rokovaní s Ministerstvom práce, sociálnych vecí a rodiny SR a zástupcami  Sociálnej poisťovne. Cieľom pracovných rokovaní bolo zastavenie nárastu zadlženosti vo vzťahu k Sociálnej poisťovni. Celkový stav záväzkov po lehote splatnosti  - istiny v ZZ v pôsobnosti MZ SR voči Sociálnej poisťovni k 31.12.2007 bol vo výške 875 mil. Sk (príloha č. 1), z toho záväzky po lehote splatnosti vzniknuté do 31.12.2006 vo výške  443 mil. Sk. Všetky ZZ v pôsobnosti MZ SR boli upozornené na včasné a pravidelné uhrádzanie platieb a  na urýchlené vyriešenie splatenia záväzkov po lehote splatnosti voči Sociálnej poisťovni. V priebehu mesiaca január 2008 bolo vyrovnaných 332 miliónov Sk za záväzky po lehote splatnosti vzniknuté do 31.12.2006 (príloha č. 2). 
V prílohe č. 3 je uvedené porovnanie stavu záväzkov po lehote splatnosti vzniknutých do 31.12.2007 voči Sociálnej poisťovni podľa výkazov ZZ v pôsobnosti MZ SR a z podkladov Sociálnej poisťovne. Rozdiel 12 mil. Sk vyplýva z toho, že údaje od ZZ v pôsobnosti MZ SR sú na úrovni istiny a údaje zo Sociálnej poisťovne sú  na úrovni splatného poistného a penále k 31.12.2007.

Prijaté opatrenia v priebehu roku 2007 ako aj zvýšenie disponibilných zdrojov v zdravotníctve prispeli k spomaleniu medzimesačného a medziročného nárastu zadlženosti u ZZ v pôsobnosti MZ SR oproti predchádzajúcim dvom rokom.

V súvislosti s uvedenými skutočnosťami možno pozitívne hodnotiť aj fakt, že k zníženiu dynamiky rastu dlhu došlo aj napriek tomu, že ZZ v pôsobnosti MZ SR museli bez príslušného finančného krytia v zmysle kolektívnej zmluvy vyššieho stupňa medzi Asociáciou fakultných nemocníc a Slovenským odborovým zväzom zdravotníctva a sociálnych služieb zvýšiť mzdy o 10 % najprv k 1. máju 2006 a potom ešte aj k 1. decembru 2006 o ďalších 10 %. K 1.6.2007 došlo k ďalšiemu zvýšeniu miezd o 10 %. V celkovom finančnom vyjadrení tri etapy zvyšovania miezd mali dosah na nárast mzdových prostriedkov a odvodov o 3,55 miliardy Sk v porovnaní s rokom 2005, z toho v roku 2006 nárast o 1 miliardu Sk a v roku 2007 nárast o 2,55 miliardy Sk.
 
Vývoj zadlženosti za obdobie ostatných dvoch rokov znázorňuje graf č. 2:

Graf č.2:

 

Vývoj dlhu zdravotníckych zariadení v pôsobnosti MZ SR v 

období od 31.12.2005 do 31.12. 2007 (kumulatívne a bez starého dlhu)

5,155

5,842

2,033

2,887

4,435

0,00

1,00

2,00

3,00

4,00

5,00

6,00

7,00

8,00

XII/2005

VI/2006

XII/2006

VI/2007

XII/2007

v mld. Sk

výška dlhu

polročný nárast dlhu

0,720

1,548

0,854

0,687

Medzi najviac zadlžené ZZ v pôsobnosti MZ SR patria:

1.	Fakultná nemocnica s poliklinikou Bratislava,
2.	Fakultná nemocnica s poliklinikou Banská Bystrica,
3.	Fakultná nemocnica s poliklinikou Košice,
4.	Fakultná nemocnica s poliklinikou Prešov,
5.	Fakultná nemocnica Trnava

K najlepšie hospodáriacim zariadeniam sa zaraďujú tie, ktoré už dlhodobo hospodária s vyrovnaným rozpočtom, resp. udržiavajú nízku úroveň zadlženosti:

1.	Fakultná nemocnica s poliklinikou Nové Zámky,
2.	Národný onkologický ústav Bratislava,
3.	Národné rehabilitačné centrum Kováčová,
4.	Inštitút nukleárnej a molekulárnej medicíny Košice,
5.	Detská fakultná nemocnica s poliklinikou Banská Bystrica

2. Dlh v zdravotníckych zariadeniach transformovaných na akciové spoločnosti

Zdravotnícke zariadenie transformované na akciové spoločnosti si plnia svoje záväzky v lehote splatnosti.

3. Dlh v zdravotníckych zariadeniach delimitovaných na obce a vyššie územné celky a v transformovaných na neziskové  organizácie 

V zdravotníckych zariadeniach, ktoré boli v zmysle zákona č. 416/2001 Z. z. v znení neskorších predpisov delimitované z pôsobnosti Ministerstva zdravotníctva SR pod obce a vyššie územné celky  (ďalej len „ZZ delimitované na obce a VÚC“) a v zdravotníckych zariadeniach, ktoré boli transformované na neziskové organizácie (ďalej len „ZZ transformované na n. o.“) poskytujúce všeobecne prospešné služby podľa zákona č. 13/2002 Z. z. sa sleduje dlh od obdobia delimitácie, resp. transformácie. 
 K 31.12.2007 ZZ delimitované na obce a VÚC a ZZ transformované na n. o. majú záväzky po lehote splatnosti vo výške 2,154 mld. Sk. Na tomto dlhu majú 82 % podiel ZZ delimitované na VUC, ZZ delimitované na obce majú 9 % podiel a ZZ transformované na n. o. tvoria tiež 9 % dlhu.  Štruktúra dlhu voči jednotlivým subjektom je v tejto skupine zdravotníckych zariadení nasledovná:

Graf č. 3

: 

Štruktúra dlhu delimitovaných a transformovaných 

zdravotníckych zariadení k 31.12. 2007 

Sociálna poisťovňa

16,5%

Iné záväzky

4,8%

Daňový úrad

6,3%

Ostatní dodávatelia

15,4%

Sieťoví dodávatelia

14,6%

Investiční 

dodávatelia

5,4%

Záväzky voči 

ostatným ZZ

1,6%

Zdravotné 

poisťovne

1,1%

Lieky a ŠZM

34,2%

Najvyšší je dlh voči dodávateľom liekom a ŠZM 34,2 %, dlh voči sieťovým dodávateľom je 14,6 %, investičným dodávateľom 5,4 %, ostatným dodávateľom 15,4 %, daňovému úradu 6,3 %, iné záväzky 4,8 %, zdravotným poisťovniam 1,1% a nevyrovnané záväzky voči ostatným zdravotníckym zariadeniam majú 1,6 % podiel na celkovom dlhu. Dlh voči Sociálnej poisťovni je vo výške 356,5 mil. Sk, čo je 16,5 % z celkového dlhu. Uvedené údaje, ktoré bližšie znázorňuje graf č. 3, sa týkajú len istiny záväzkov po lehote splatnosti. Najvyšší nárast v priebehu roka 2007 z hľadiska komodít zaznamenala kategória lieky a ŠZM (z 29 % na 34,2 %) a investiční dodávatelia (z 1 % na 5,4 %). 

Vývoj dlhu u tejto skupiny zdravotníckych zariadení za obdobie ostatných dvoch rokov je uvedený v grafe č. 4:

Graf č. 4:

 

V

ývoj dlhu v zdravotníckych zariadeniach delimitovaných a 

transformovaných - od 31.12.2005 do 31.12.2007 

2,342

2,275

2,094

2,154

2,384

1,0

2,0

3,0

XII/2005

VI/2006

XII/2006

VI/2007

XII/2007

dlh ku koncu polroka

v mld. Sk

Rad1

polročný nárast/pokles

-0,067

-0,042

-0,181

0,060

4. Dlh v zdravotných poisťovniach

	Z údajov získaných od zdravotných poisťovní k 31.12.2007 vyplýva, že zdravotné poisťovne evidovali dlh k tomuto dátumu vo výške 71,6 mil. Sk. V priebehu roka 2007 došlo k miernemu poklesu dlhu o 25 mil. Sk v porovnaní so stavom k 31.12.2006. 
Nárast v II. polroku 2007 bol spôsobený jednou zo súkromných zdravotných poisťovní. 

5. Zhrnutie

Opatreniami prijatými v roku 2007 na konsolidáciu finančnej výkonnosti sa podarilo výrazne znížiť dynamiku zadlžovania v ZZ v pôsobnosti MZ SR. 
•	Aj napriek tomu, že v priebehu ostatných dvoch rokoch boli zrealizované tri etapy zvyšovania platov vždy o 10 %, čo malo za následok zvýšenie mzdových prostriedkov a odvodov o 3,55 miliardy Sk v porovnaní s rokom 2005, podarilo sa zdravotníckym zariadeniam v pôsobnosti MZ znížiť dlh voči Sociálnej poisťovni vyrovnaním záväzkov po lehote splatnosti vzniknutých do 31.12.2006 -  v priebehu mesiaca január 2008 bolo vyrovnaných 332 miliónov Sk. 
•	Neustále narastajúce náklady energie vznikajúce v dôsledku energetickej náročnosti dispozičného riešenia väčšiny objektov zdravotníckych zariadení v pôsobnosti MZ, ich zastaraným technologickým vybavením a opotrebovanou prístrojovou technikou, plánuje MZ eliminovať realizáciou projektov s využitím finančných prostriedkov z  operačného programu Zdravotníctvo.
•	Zavedenie systémových opatrení (zníženie DPH na lieky a zdrav. pomôcky a plošné zníženie cien liekov o 6,6 % realizované cenovým opatrením) prinieslo za rok 2007 úsporu  4,14 miliardy Sk, v dôsledku čoho bol významne zmiernený  nárast výdavkov v kategórii liekov, ktorý je spôsobený zavádzaním podstatne drahších molekúl na báze novej technológie (napr. v liečbe onkologických ochorení), staré molekuly sú nahrádzané novými, výrazne drahšími, avšak majú lepšiu efektivity v liečbe pacientov, ktorým zlepšujú kvalitu života a majú priaznivejšie účinky na pacientov. Medziročný nárast výdavkov na lieky pri porovnaní rokov 2006 a 2007 predstavuje iba 6,7 % (zdroj Pharmadata). 
•	Prijatie nariadenia vlády SR z 24.10. 2007, ktorým sa mení a dopĺňa nariadenie vlády SR č. 751/2004 Z. z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 422/2006 Z. z..
•	Vykonávanie centrálneho obstarávania liekov a zdravotníckych pomôcok prostredníctvom zdravotných poisťovní, čím sa získavajú výhodnejšie ceny v porovnaní s tým, ako keby si obstarávanie vykonávalo príslušné zdravotnícke zariadenie vo vlastnej pôsobnosti; za účelom rozšírenia spektra obstarávaných liekov a zdravotníckych pomôcok bola zaslaná na medzirezortné pripomienkové konanie novela vyhlášky č. 445/2005 a zdravotné poisťovne budú môcť nakupovať nielen obmedzený okruh liekov a zdravotníckych pomôcok, ale obstarávanie bude závisieť od ceny lieku a zdravotníckej pomôcky.
•	Výnos z odpredaja prebytočného majetku štátu, ktorý je v správe ZZ v pôsobnosti MZ SR je prednostne použitý na postupné vyrovnávanie záväzkov po lehote splatnosti.
•	ZZ v pôsobnosti MZ SR  rokujú so zdravotnými poisťovňami s cieľom uzatvoriť také zmluvy o poskytovaní zdravotnej starostlivosti, ktoré by zohľadňovali skutočný rozsah poskytovania zdravotnej starostlivosti a ceny výkonov na úrovni ekonomicky oprávnených nákladov.
•	Sledovanie hmotnej zainteresovanosti riaditeľov ZZ pôsobnosti MZ SR kde z jedným z kritérií je hodnotenie stavu zadlženosti ZZ.
•	Možnosť čerpania finančných prostriedkov v rámci štrukturálnych fondov Európskej únie v rámci operačného programu Zdravotníctvo.
•	V súvislosti s predkladanou Správou o stave informatizácie v rezorte zdravotníctva bolo schválené uznesenie vlády zo dňa 26.3. 2008, v ktorom MZ SR bolo uložené predložiť do 30.6. 2008 materiál „Strategické ciele eHealth – kľúčový nástroj informatizácie verejnej správy v oblasti zdravotníctva na Slovensku“.
•	V zmysle schváleného Plánu práce vlády SR na rok 2008 bude Ministerstvo zdravotníctva SR v spolupráci s Ministerstvom financií SR v mesiaci september 2008 predkladať materiál: „Koncepcia systému riešenia vonkajšej a vnútornej zadlženosti zdravotníckych zariadení v strednodobom horizonte“.